Αλίκη του Αθλόουν

Η Αλίκη, Κόμισσα του Αθλόουν (αγγλ. Alice, Countess of Athlone, 25 Φεβρουαρίου 1883 - 3 Ιανουαρίου 1981), ήταν μέλος της βρετανικής βασιλικής οικογένειας ως πριγκίπισσα του Ώλμπανυ και έπειτα κόμισσα του Άθλοουν. Ήταν η μακροβιότερη εγγονή της Βικτωρίας του Ηνωμένου Βασιλείου.http://www.findagrave.com/cgi-bin/fg.cgi?page=gr&GRid=6137251http://www.unofficialroyalty.com/january-3-1981-death-of-princess-alice-of-albany-countess-of-athlone-last-surviving-grandchild-of-queen-victoria/

Βιογραφία
Η Αλίκη Μαρία Βικτωρία Αυγούστα Παυλίνα γεννήθηκε στις 25 Φεβρουαρίου 1883 στο Κάστρο του Ουίνδσορ στο Μπέρκσιρ. Ήταν το πρώτο παιδί και η μοναχοκόρη του Λεοπόλδου, Δούκα του Ώλμπανυ, και της Ελένης του Βάλντεκ και Πύρμοντ. Βαπτίσθηκε στο ιδιωτικό παρεκκλήσι του Ουίνδσορ στις 26 Μαρτίου του ίδιου έτους. Ανάδοχοί της ήταν η γιαγιά της, βασίλισσα Βικτωρία, η αυτοκράτειρα Αυγούστα της Γερμανίας, ο Γουλιέλμος Γ΄ των Κάτω Χωρών, ο Λουδοβίκος Δ΄ της Έσσης, η Ελένη του Νάσσαου, ο Αλβέρτος Εδουάρδος, Πρίγκιπας της Ουαλίας, η Βικτωρία, Διάδοχος Πριγκίπισσα της Γερμανίας, ο Γουλιέλμος της Βυρτεμβέργης, η Παυλίνα του Βάλντεκ και Πύρμοντ και η Αυγούστα του Καίμπριτζ.

Στις 10 Φεβρουαρίου 1904 η Αλίκη παντρεύτηκε στο Παρεκκλήσι του Αγίου Γεωργίου τον Αλέξανδρο του Τεκ, με τον οποίο απέκτησε τα εξής παιδιά:
ΌνομαΓέννησηΘάνατοςΣημειώσειςΜέυ23 Ιανουαρίου 190629 Μαΐου 1994Παντρεύτηκε το 1931 τον Χένρυ Έιμπελ ΣμιθΡοβέρτος24 Αυγούστου 190715 Απριλίου 1928Πέθανε σε αυτοκινητικό ατύχημαΜαυρίκιος29 Μαρτίου 191014 Σεπτεμβρίου 1910Πέθανε στη βρεφική ηλικία

Η Αλίκη συνόδευσε τον σύζυγό της όταν εκείνος ήταν Γενικός Κυβερνήτης της Νότιας Αφρικής (1924 - 1931) και Γενικός Κυβερνήτης του Καναδά (1940 - 1946). Τον χειμώνα του 1938 επισκέφθηκε με τον σύζυγό της το Μπαχρέιν και τη Σαουδική Αραβία. Ήταν η πρώτη φορά που μέλος της βρετανικής βασιλικής οικογένειας επισκεπτόταν τη Σαουδική Αραβία.http://www.thisiscornwall.co.uk/Exhibition-recalls-historic-royal-visit-Saudi/story-11434968-detail/story.html#axzz2ZToN0p7v Εκεί, συναντήθηκε με τον βασιλιά Αμπντουλαζίζ, την αδελφή του Νούρα και άλλα μέλη της σαουδικής βασιλικής οικογένειας.http://www.bbc.co.uk/news/world-middle-east-11505153https://www.gov.uk/government/world-location-news/royal-visit-to-saudi-arabia-strengthens-bilateral-relations

Το 1966 η Αλίκη δημοσίευσε τα απομνημονεύματά της, με τίτλο Για τα εγγόνια μου (For my grandchildren). Απεβίωσε στις 3 Ιανουαρίου 1981 στο Παλάτι του Κένσινγκτον σε ηλικία 97 ετών και ενταφιάστηκε στο Φρόγκμορ.

Πρόγονοι

Παραπομπές

Κατηγορία:Βρετανίδες πριγκίπισσες
Κατηγορία:Βρετανίδες κόμισσες
Κατηγορία:Πριγκίπισσες της Σαξονίας-Κοβούργου-Γόθας